
KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2025. október 15-i ülésére)

TÁRGY: A KISKŐRÖSI ÓVODÁK PEDAGÓGIAI PROGRAMJA


A nemzeti köznevelésről szóló 2011. évi CXC. törvény 26. § (1) bekezdése alapján a nevelő és oktató munka az óvodában, az iskolában, a kollégiumban pedagógiai program szerint folyik. A pedagógiai programot az igazgató a nevelőtestület bevonásával készíti el és a fenntartó hagyja jóvá. 

Az Óvodai nevelés országos alapprogramjáról szóló 363/2012. (XII. 17.) Korm. rendelet 1. melléklete alapján az óvodák az óvodai nevelés országos alapprogramja alapján készítik el helyi pedagógiai programjukat. 

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 6.§ (1)-(2) bekezdése alapján az óvoda az Óvodai nevelés országos alapprogramja alapján pedagógiai programot készít, vagy az ily módon készített pedagógiai programok közül választ.
Az óvoda pedagógiai programja meghatározza
a) az óvoda helyi nevelési alapelveit, értékeit, célkitűzéseit,
b) azokat a nevelési feladatokat, tevékenységeket, amelyek biztosítják a gyermek személyiségének fejlődését, közösségi életre történő felkészítését, a kiemelt figyelmet igénylő gyermekek egyéni fejlesztését, fejlődésének segítését, melyek által minden gyermek eljut az iskolakezdéshez szükséges értelmi, lelki, szociális és testi fejlettséghez,
c) a szociális hátrányok enyhítését segítő tevékenységet,
d) a gyermekvédelemmel összefüggő pedagógiai tevékenységet,
e) a szülő, a gyermek, a pedagógus együttműködésének formáit,
f)  nemzetiségi óvodai nevelésben részt vevő óvoda esetén a nemzetiség óvodai nevelésének és a nemzetiség iskolai nevelés-oktatásának irányelve alapján a nemzetiség kultúrájának és nyelvének ápolásával járó feladatokat,
g) az egészségnevelési és környezeti nevelési elveket, programokat, tevékenységeket,
h) a gyermekek esélyegyenlőségét szolgáló intézkedéseket,
i) a nevelőtestület által szükségesnek tartott további elveket.

A fentiek alapján az óvoda pedagógiai programban meg kell határozni az óvoda helyi nevelési alapelveit, értékeit, célkitűzéseit, azokat a nevelési feladatokat, tevékenységeket, amelyek biztosítják a gyermek személyiségének fejlődését, közösségi életre történő felkészítését, a kiemelt figyelmet igénylő gyermekek egyéni fejlesztését, fejlődésének segítését, melyek által minden gyermek eljut az iskolakezdéshez szükséges értelmi, lelki, szociális és testi fejlettséghez; továbbá a szociális hátrányok enyhítését segítő tevékenységet, a gyermekvédelemmel összefüggő pedagógiai tevékenységet, a szülő, a gyermek, a pedagógus együttműködésének formáit, nemzetiségi óvodai nevelésben részt vevő óvoda esetén a nemzetiség kultúrájának és nyelvének ápolásával járó feladatokat, az egészségnevelési és környezeti nevelési elveket (programokat és tevékenységeket is), a gyermekek esélyegyenlőségét szolgáló intézkedéseket, a nevelőtestület által szükségesnek tartott további elveket. 


A Kiskőrösi Óvodák vezetője elkészítette az előterjesztés mellékletét képező - 2025. évtől számított 3 éves időszakra vonatkozó - pedagógiai programját, melyet megküldött Kiskőrös Város Önkormányzatának, mint fenntartónak.

A pedagógiai programban meghatározták az intézménynél rendelkezésre álló tárgyi-, személyi- szervezeti feltételeket, az intézmény kapcsolatrendszerét, az óvodai nevelés fő feladatait, a gyermeki tevékenység formáit. A megküldött pedagógiai program tartalmazza a jogszabályban előírt kötelező tartalmi elemeket.

A sürgősséggel történő benyújtás indoka, hogy a nevelési programot - a szülői közösség a – a pedagógiai programról szóló tájékoztatásának, illetve megismerési lehetőségének biztosítását követően tudta az intézmény megküldeni.
                                                                                                                                                                                                                                                                                                                  
A fentiek alapján javaslom, hogy a Képviselő-testület az előterjesztés mellékletét képező, a Kiskőrösi Óvodák 2024/2025-  es nevelési évre vonatkozó munkatervét a határozat-tervezetben foglaltak szerint fogadja el.          

Kiskőrös, 2025. október 8.

